पढ़ाई करने की जगह सुनिश्चित करना पढ़ाई करने की कुछ प्रभावी तकनीक का उपयोग करना और भी ज़्यादा प्रभावी ढंग से पढ़ना पढ़ाई की तैयारी करना
बहुत ही सावधानीपूर्वक इस जगह का चयन करें। आप को इस जगह पर सहज महसूस करना चाहिए, ताकि आप को पढ़ाई करने में आनंद का अनुभव हो। यदि आप को लाइब्रेरी की किसी टेबल पर बैठकर पढ़ना नहीं पसंद, तो इस के अलावा और किसी अच्छी जगह की तलाश करें, जैसे कि आप का सोफा आप की कुर्सी या फिर नीचे ज़मीन पर। कुछ अनुकूल कपड़े जैसे योग के कपडे, या स्वेटशर्ट पहनकर पढ़ाई करने की कोशिश करें। पढ़ाई के लिए चुनी हुई जगह को, शांत और विचलन से मुक्त होना चाहिए।  इतनी ज़्यादा अनुकूल जगह को भी ना चुनें, जिस में आप को नींद आने लगे। आप सहज होना चाहते हैं, ना कि सोना। जब आप थके हों तब बेड पर कभी भी पढ़ाई ना करें। आप की खिड़की के बाहर से दिखने वाले लोग और लाइब्रेरी में हो रही हल्की बातें होना ठीक है, लेकिन भाई-बहनों का बीच में दखल देना और अगले कमरे से आने वाले म्यूज़िक का शोर, यह बिल्कुल भी सही नहीं है। आप को एक ऐसी जगह का चयन करना होगा, जहाँ पर लोग आप को विचलित ना कर पाएँ। कुछ लोगों को पढ़ाई के दौरान शांति की ज़रूरत होती है जबकि कुछ लोगों को पीछे से म्यूज़िक सुनना भी अच्छा लगता है। म्यूज़िक सुनना आप के लिए बहुत लाभदायक भी होता है, क्योंकि यह आप को शांत रखने, आप के मूड को अच्छा करने और आप को प्रेरित करने में मदद करता है। यदि आप म्यूज़िक सुनना पसंद करते हैं, तो इंस्ट्रुमेंटल म्यूज़िक सुनें, जिस में म्यूज़िक के अलावा कोई बोल ना हों।  यदि यह आप को विचलित ना करता हो, तो फिर कुछ बोल वाले म्यूज़िक, फिल्मी गाने भी सुनें। ऐसी हर एक चीज़ को बंद कर दें, जो आप को पढ़ाई करने से विचलित करे। आप के लिए क्या सही होगा, इस की जाँच करें। गानों को कम आवाज़ में ही सुनें। तेज़ गाने आप को विचलित कर सकते हैं, जबकि शांत गाने आप को पढ़ने में मदद करेंगे। रेडियो ना सुनें। इस पर आने वाली एड और डीजे की आवाज़ भी आप को डिस्टर्ब कर सकती हैं। बैकग्राउंड साउंड आप का ध्यान पढ़ाई पर केंद्रित रख पाने में मदद करता है। कुछ प्राकृतिक साउंड जैसे, झरने की आवाज़, नदियों की आवाज़, बारिश, जंगल आदि की आवाज़, बाहर से आने वाले सरे साउंड्स को ब्लॉक कर के, आप को ध्यान केंद्रित रख पाने लायक भरपूर साउंड देते हैं। यूट्यूब के साथ ही ऑनलाइन ऐसी बहुत सारी जगहें हैं, जहाँ से आप इन सारे साउंड्स को पा सकते हैं। पढ़ाई करते समय टीवी चालू रखना सही नहीं है। यह आप को बहुत ज़्यादा विचलित कर सकता है, और आप का सारा ध्यान पढ़ाई से हटाकर, टीवी पर आने वाले शो या मूवी पर केंद्रित कर सकता है। इस के साथ ही अलग-अलग भाषाएं भी आप का ध्यान पढ़ाई से हटा सकता है। पढ़ाई करते समय शुगर और वसायुक्त कुछ खाने के बजाय, पोषक तत्वों से भरपूर स्वस्थ चीज़ें खाएँ। ऊर्जा को बढ़ाने वाली चीज़ें जैसे, फल या ऐसी चीज़ें जो आप को ऊर्जावान महसूस कराए, जैसे सब्जियाँ या नट्स खाएँ।   उच्च मात्रा में मौजूद शुगर और कार्ब्स युक्त चीज़ें जैसे कि, नूडल्स, चिप्स या इसी तरह की अन्य चीज़ें मत खाएँ। एनर्जी ड्रिंक और शुगर सोडा ना लें; इन सब में बहुत ज़्यादा मात्रा में शुगर मौजूद होती है। यदि आप कॉफ़ी पीते हैं, तो शुगर की अधिकता वाले ड्रिंक्स को ना लें।  पढ़ाई शुरू करने से पहले ही अपना नाश्ता तैयार कर के रख लें, ताकि आप को बार-बार कुछ खाने के लिए ना उतना पड़े। SQ3R तकनीक, पढ़ाई करने की एक सक्रिय तकनीक है, जिस में पढ़ाई करने के 5 स्तर शामिल हैं, जो आप को प्रभावी ढंग से पढ़ाई करने मदद प्रदान करतीं हैं। इस विधि के ज़रिए आप पढ़ाई की सामग्रियों का पूर्वावलोकन करते हैं और इसे सक्रिय रूप से पढ़ना शामिल है।    सर्वेक्षण (Survey) से शुरुआत करते हैं, जिसमें चैप्टर में मौजूद टेबल्स, फिगर्स, हेडिंग्स और कोई भी बोल्ड शब्द की ओर एक नज़र डाली जाती है। फिर आते हैं सवाल (Question) जिस में हर एक हेडिंग को एक सवाल बनाना शामिल है। इस के बाद आते हैं पढ़ना (Read) पर इस में, इस के पहले के स्तर में बनाए गए सवालों का जवाब देना शामिल है।  वर्णन करना (Recite) इस स्तर में उन सवालों को बोल कर जवाब देना और यदि इस चैप्टर में कोई महत्वपूर्ण जानकारी है, तो उसे याद रखना शामिल है। अंत में समीक्षा (Review) इस में, हर एक महत्वपूर्ण जानकारी को सम्मिलित होने की पुष्टि करना शामिल है। और इस के बाद सोचना कि यह जानकारी क्यों ज़रूरी है, शामिल है। जब आप किसी नए चैप्टर को पढ़ने की शुरुआत कर रहे हैं, तो यदि आप इस का पूर्वावलोकन THIEVES स्ट्रेटजी का प्रयोग कर के करते हैं, तो आप के लिए इस में मौजूद ज़रूरी जानकारी को याद रख पाना आसान हो जाता है।    टाइटल के साथ शुरुआत करें। चैप्टर का टाइटल आप को चैप्टर के बारे में क्या बताता है? आप इस विषय के बारे में पहले से क्या जानते हैं? इसे पढ़ते वक़्त आप क्या सोच रहे हैं? इस तरह से आप को अपनी पढाई को एक आकार दे सकेंगे।  इंट्रोडक्शन पर जाते हैं। क्या यह आप को इस चैप्टर के बारे में कुछ बताता है?  हेडिंग्स और सबहेडिंग्स को देखें। ये हेडिंग और सबहेडिंग आप को आप क्या पढ़ने जा रहे हैं, के बारे में क्या बताती हैं? इन हेडिंग्स और सबहेडिंग्स को खुद को दिशानिर्देश देने वाले सवालों में परिवर्तित कर दें। 'हर एक पैराग्राफ का पहला वाक्य पढ़ें। ये एक शीर्षक वाक्य होते हैं और इन्हें पढ़कर आप को समझ आ जाता है, कि इस पैराग्राफ में क्या है।   शब्दकोष और दिखावे की ओर ध्यान दें। इस में टेबल्स, ग्राफ्स और चार्ट्स शामिल हैं। और बोल्ड, इटैलिक और अंडरलाइन किए हुए शब्दों, अलग-अलग कलर के पैराग्राफ और शब्दों और लिस्ट को ध्यान से देखें।  चैप्टर के आख़िर में दिए गए सवालों को पढ़ें। चैप्टर ख़त्म होने के बाद आप को कौन से कॉन्सेप्ट्स याद रखने की ज़रूरत है? इन सवालों को अपने दिमाग़ में रखकर ही पढ़ाई करें। चैप्टर को पढना शुरू करने से पहले, इस के बारे में जानकारी पाने के लिएकि आखिर यह चैप्टर किस बारे में है जानने के लिए चैप्टर समरी को भी देखें। हाइलाइटर या अंडरलाइनर का उपयोग करते हुए, चैप्टर में मौजूद बहुत ज़रूरी जानकारियों को हाइलाइट करें, ताकि जब आप इस चैप्टर को दोबारा पढ़ें, तो सारी ज़रूरी पॉइंटस आप के सामने मौजूद हो। हर एक बात को हाइलाइट करने की ज़रूरत नहीं है। इस के बजाय सिर्फ़ बहुत ज़रूरी पॉइंटस को हाइलाइट करें। इस तरह से आप इन ज़रूरी पॉइंटस पर कुछ नोट्स तैयार कर सकते हैं।   आप जल्दी में इस भाग का उपयोग, इस चैप्टर की जानकारी पाने में कर सकते हैं क्योंकि यह आप के मन में अभी ताज़ा-ताज़ा होगा और इस से आप को कुछ जरूरी पाइंट्स भी याद कर पाने में मदद होगी। यदि यह आप की स्कूल की टेक्स्टबुक है, तो आप किसी पैराग्राफ या वाक्य के सामने स्टिकी नोट्स या रेग्युलर स्टिकी नोट्स का प्रयोग भी कर सकते हैं। अपने नोट्स को स्टिकी नोट्स पर लिखें और फिर इसे पैराग्राफ के सामने लगा दें। यह मुख्य पॉइंट को ध्यान में रखने और आप के द्वारा पढ़ी हुई जानकारी को याद रखने का बहुत अच्छा तरीका है, और यदि आप लंबे समय तक जैसे कि, एक्जाम के लिए या अन्य किसी छोटे टेस्ट के लिए, बहुत सारी जानकारी को याद रखना चाहते हैं, तब भी यह विधि आप के लिए बहुत ही सहायक सिद्ध होगी। अपनी टेक्स्टबुक में, आप को जैसे भी समझ आए, अपनी भाषा में नोट्स तैयार करना, पढाई करने का सब से अच्छा तरीका है। इस तरीके से आप टेक्स्टबुक में मौजूद भाषा से अलग, अपनी भाषा में सोचकर पढाई कर सकते हैं। आप चाहें, तो एक बार में ही सारी जरुरी बातों और जरुरी सबपाइंट्स की एक रूपरेखा तैयार कर सकते हैं। इसे सिर्फ अपने विचारों और कुछ जरूरी पाइंट्स के साथ ही व्यवस्थित करें।  यदि आप के पास पर्याप्त गोपनीयता है, तो चाहें, तो इन सारे पॉइंटस को ज़ोर-ज़ोर से बोल कर भी पढ़ सकते हैं। यदि आप सुन कर या बोल-बोल कर सीखते हैं, तो यह विधि आप के लिए बहुत मददगार साबित होगी। यदि आप को सारी बातों को अपने दिमाग़ में रख पाने में दिक्कत हो रही है, तो इन्हें किसी और को पढ़ाने की कोशिश करें। ऐसी कल्पना करें, कि आप इन सारी बातों को किसी ऐसे व्यक्ति को पढ़ा रहे हैं, जिसे इस विषय के बारे में कुछ भी नहीं पता। या फिर इस से संबंधित एक विकीहाउ पेज बनाएँ! समरी (summary) बनाते वक़्त, अलग-अलग कलर का उपयोग करें। आप का दिमाग़ अलग-अलग कलर में लिखी हुई बातों को ज़्यादा अच्छे से याद रख पता है। ऐसा अक्सर इंडेक्स कार्ड्स के साथ किया जाता है। इस के एक तरफ में सवाल लिखें और अगले तरफ इस सवाल का जवाब। इन्हें रख सकना बहुत आसान होता है, क्योंकि इन्हें आप हर समय अपने पास रख कर ज़रूरत पड़ने पर उपयोग भी कर सकते हैं, जैसे बस का इंतेज़ार करते वक़्त, क्लास शुरू होने से पहले या जब कभी भी आप के पास खाली वक़्त हो, इन से पढ़ सकते हैं।  जगह बचाने के लिए और खर्चे में कमी लाने के लिए, यदि आप चाहें तो कंप्यूटर प्रोग्राम भी डाउनलोड कर सकते हैं। इस के अलावा यदि आप चाहें, तो इस के लिए एक पेपर को मोड़ कर भी उपयोग कर सकते हैं। पेपर की जिस साइड को आप देख पा रहे हैं, उस में सवाल लिखें और अंदर की तरफ इस का जवाब लिखें। और खुद से तब तक सवाल करते रहें, जब तक आप को सही जवाब ना मिल जाए। आप चाहें तो अपने नोट्स को फ्लैश कार्ड्स में बदलने के लिए, कॉर्नेल नोट-टेकिंग सिस्टम का भी उपयोग कर सकते हैं, जिस पर आप अपने नोट्स को कीवर्ड्स के अनुसार जमा कर रख सकते हैं, ताकि बाद में आप सिर्फ़ इन कीवर्ड्स के ज़रिए भी इन्हें पहचान पाएँ। किसी भी जानकारी को याद रख सकने का एक तरीका, इन्हें आप के दिमाग़ में पहले से मौजूद किसी जानकारी के साथ जोड़ना है। स्मृति संबंधी तकनीकों का उपयोग कर आप कठिन और ज़्यादा जानकारी को आसानी से याद कर सकते हैं।   अपने सीखने के अंदाज़ से भी फायदा लें। आप को क्या आसानी से याद रह जाता है, इस के बारे में सोचें--गाने के बोल? डांस स्टेप्स? तस्वीरें? इन का उपयोग पढ़ाई करने में करें। यदि आप को किसी भी कांसेप्ट को याद रख पाने में कठिनाई हो रही हैं, तो इस पर एक मजेदार धुन (या अपने मनपसंद गाने की धुन के हिसाब से इस के बोल जमा लें) बनाएँ; कुछ मजेदार सा डिजाईन करें। बहुत सारे लोगों को कुछ मजेदार चीज़ें याद रखने में आसानी होती है, तो आप भी कुछ ऐसा ही कर के देखें।  स्मृति-विज्ञान (मेमोरी एड) का उपयोग करें। किसी भी जानकारी को इस तरीके से व्यवस्थित कर लें, जो आप के लायक हो। उदाहरण के लिए, किसी भी महत्वपूर्ण लाइन में मौजूद सारे शब्दों के पहले अक्षर की एक श्रंखला बना लें, फिर इसे याद रखें, जैसे कि यदि आप MBA कर रहे हैं, तो इस से संबंधित 6 मुख्य टर्म्स, Skills, Planning, Controlling, Organizing, Leading, Staffing, और Directing को COLD SP के रूप में लिख सकते हैं, इस तरह से इस पूरे वाक्य को याद रखने के बजाय सिर्फ आप को इस श्रृंखला को याद रखना होगा। किसी भी जानकारी को अपने हिसाब से व्यवस्थित कर लें और फिर याद कर के देखें, यह तकनीक किसी भी एक पूरी लाइन को याद रख पाने के लिए अच्छी है। यदि याद रखने वाली चीज़ों की लिस्ट छोटी है, तो आप चाहें तो इसे किसी एक छवि से जोड़ कर भी याद रख सकते हैं। माइंड मैप के साथ सारी जानकारी को व्यवस्थित करें। इस माइंड मैप में हर एक शब्द और विचारों की संरचना करना शामिल है। दृश्य कला का उपयोग करें। आप जिस भी कॉन्सेप्ट को याद रखना चाह रहे हैं, उस से संबंधित एक मूवी बना लें, और इसे बार-बार देखें। हर एक छोटी जानकारी की कल्पना करें। अपनी समझ का इस्तेमाल करें--यह कैसा दिखता है? इस की आवाज़ कैसी है? किसी भी चीज़ को छोटे भागों में तोड़कर याद रखना एक आसान तरीका है। इस तरह से किसी भी चीज़ को एक साथ याद करने के बजाय अलग-अलग हिस्सों में याद करने से आप को आसानी होगी। आप चाहें तो अपने अनुसार इन सारी चीज़ों को  किसी एक ग्रुप में, विषय के अनुसार, जमा कर सकते हैं। आप की ज़रूरत के अनुसार आप किसी भी जानकारी को एक या दो शीट में संक्षेप में रख सकते हैं। इसे हर समय अपने साथ ही रखें, ताकि जब कभी भी आप को ज़रूरत हो, तो आप इसे देख सकें। अपने सारे नोट्स देखकर, इन में से कोई ज़रूरी कॉन्सेप्ट्स को ही इस शीट में लिखें। यदि आप इसे कंप्यूटर पर टाइप कर रहे हैं, तो इस के फ़ॉन्ट, कलर और मार्जिन को देखकर पढ़ने में आप को और भी आसानी होगी। यदि आप बहुत देर से पढ़ रहे हैं, तो हर आधे घंटे के बाद 5 मिनिट का ब्रेक लें। क्योंकि आप बहुत देर से बैठे-बैठे पढ़ाई कर रहे हैं, तो 5 मिनिट का ब्रेक लेना से आप के जोड़ों को आराम मिलेगा, इस के साथ ही आप के मन को आराम भी मिलेगा, जिस से आप को और भी ज़्यादा अच्छे से पढ़ाई कर सकने में सहायता होगी। यह आप के ध्यान को केंद्रित रखने में भी मदद करेगा।   अपने रक्त के प्रवाह को बनाए रखने के लिए और खुद को और भी अधिक सजग रखने के लिए, कोई शारीरिक गतिविधि भी करें। उछल-कूद करें, अपने घर के चारों ओर दौड़ लगाएँ, डांस स्टेप करें, अपने कुत्ते के साथ खेलें और जो भी कर सकें, करें। खुद को थोड़ा सा सक्रिय बनाने के लिए जो कर सकें, करें। थोड़ा देर के लिए खड़े रहकर भी पढ़ने की कोशिश करें। इस का मतलब, अपनी टेबल के आसपास चलने या कुछ पढ़ते वक़्त दीवार के सहारे खड़े रहने से है। आप जो भी पढ़ रहे हैं, उस से संबंधित एक कीवर्ड की तलाश करें और जब भी अपना ध्यान भटकते हुए, खुद को विचलित होते हुए या अपने मन को इधर-उधर भागते हुए पाएँ, तो इस वर्ड को मन ही मन में तब तक बोलते रहें, जब तक आप का ध्यान वापस विषय पर ना आ जाए। इस प्रक्रिया के लिए कोई एकमात्र शब्द मौजूद नहीं है, तो इसे अपने अनुसार बदल सकते हैं। इस कीवर्ड को पढ़ाई के विषय के साथ बदलते रहें। इस कीवर्ड को चुनने के लिए कोई विशेष नियम नहीं है, आप को जो भी वर्ड ऐसा लगे, जो आप का ध्यान वापस ला सकने के काबिल है, उसे ही चुनें।  उदाहरण के लिए, जब आप गिटार से संबंधित कोई लेख पढ़ रहे हैं, तो इस स्थिति में "गिटार" कीवर्ड रख सकते हैं। फिर पढ़ाई के दौरान, आप को जब भी मन का भटकाव या इसे समझने में तकलीफ महसूस होने लगे, तो बार-बार मन में "गिटार, गिटार, गिटार" बोलते रहें, जब तक आप का ध्यान वापस से इस पर केंद्रित ना हो जाए। सुनिश्चित कर लें कि आप क्लास में ही सर्वश्रेष्ठ नोट्स बना रहे हैं। इस का अर्थ एकदम साफ-सुथरा लिखना या हर एक वाक्य को पूरा लिखना नहीं है। बस आप को हर एक ज़रूरी जानकारी को लिखना है। कभी-कभी आप को अपने टीचर के दवारा बोली गई बातों को लिखकर, घर जाकर इसे दोबारा लिख लेना चाहिए। जितना भी हो सके, लिखें।   क्लास में चल रही हर एक बात पर अपना ध्यान पूरी तरह से लगाकर, नोट्स लिखें। यह आप को क्लास के दौरान नींद आने से भी बचाता है। बातों को संक्षिप्त में भी लिखें। ज़रूरी नहीं है कि क्लास में आप हर एक बात को या स्पेलिंग को पूरा ही लिखते रहें, बजाय इस के अपने अनुसार इन के लिए किसी संक्षिप्त रूप का प्रयोग करें। यहाँ अपने अनुसार का मतलब यह है, कि आप को समझ आ सकने योग्य संक्षिप्त शब्दों का प्रयोग करें। जैसे, "between के लिए b/t" या "विश्‍वविद्यालय के लिए विवि" का प्रयोग करें। क्लास में जब भी आप के दिमाग़ में सवाल आएँ तो फ़ौरन ही पूछ लें, या क्लास में चल रही किसी चर्चा में भाग लें। अपनी नोटबुक की मार्जिन पर इन्हें संक्षेप में लिखना भी एक अच्छा तरीका है। फिर घर जाकर जब आप अपनी नोटबुक से पढ़ने का प्रयास करें, तो आप इन सवालों को भी अपने नोट्स से संबंधित कर सकते हैं। क्लास में नोट्स बनाते वक़्त अपना ज़्यादा ध्यान साफ-सुथरा लिखने और समझने के बजाय सारी जानकारी को रिकॉर्ड कर पाने में लगाएँ। क्योंकि यदि सारी बातें आप के पास में लिखी हुई होंगी, फिर इसे तो आप घर जाकर भी समझ सकते हैं। घर जा कर जितना जल्दी हो सके इन नोट्स को दोबारा लिखें, ताकि दी गई जानकारी आप के दिमाग़ में ताज़ा रह पाए। इस तरह से दोबारा लिखने से आप को इन्हें अच्छे से समझ पाने में सहायता होगी। इन्हें दोबारा लिखते वक़्त आप दी गई जानकारी के बारे में एक-ना एक बार तो जरुर सोचेंगे और इसी सोच से आप को इन्हें समझने में मदद होगी।  इस का यह मतलब बिल्कुल भी नहीं है, कि आप को अपने नोट्स को अच्छे से और व्यवस्थित बनाने पर बिल्कुल भी ध्यान नहीं देना चाहिए; किसी भी ऐसी चीज़ पर अपना समय बरबाद ना करें, जिसे आप क्लास में ही अच्छी तरह से कर सकते हैं। क्लास में बनाए हुए नोट्स को रफ नोट जैसा समझें। एक क्लास के लिए, रफ नोटबुक और एक घर पर दोबारा लिखने के लिए, दो नोटबुक रखने से आप को काफ़ी मदद होगी। कुछ लोग अपने नोट्स को टाइप कर के बनाते हैं, लेकिन हाथ से लिखे गए नोट्स को ज़्यादा समय तक याद रखा जा सकता है। आप जितना ज़्यादा संक्षिप्त में इन्हें लिखेंगे, उतना ही आप के लिए बेहतर होगा। ऐसा ही ड्राइंग के सन्दर्भ में सच साबित होता है। यदि आप शारीरिक-संरचना विज्ञानं पढ़ रहे हैं, तो, उस सिस्टम को अपनी स्मृति के हिसाब से दोबारा बनाएँ। तार्किक बहस आप को किसी भी तरह से पढाई करने के लिए प्रेरित नहीं करेगी। "यदि मैं बहुत अच्छे से पढ़ाई करूँगा, तो किसी अच्छी यूनिवर्सिटी में पहुँच जाउँगा और अच्छी जॉब भी मिल जाएगी" ऐसा सोचने से आप को कुछ भी मजेदार नहीं लगने वाला। इस के बजाय कुछ ऐसा तलाशें, जो आप की पढ़ाई को रोचक बना सके। आप जो भी कुछ पढ़ रहे हैं उस से संबंधित कोई रोचक चीज़ खोजें।  हर एक विषय में मौजूद उस की सुन्दरता को समझने की कोशिश करें और इस सब से ऊपर इन्हें अपने जीवन की किसी ऐसी घटना से जोड़ने का प्रयास करें, जो आप को बेहद रोचक लगती हैं।   इस तरह से संबंध स्थापित करना कुछ कोंसियस जैसे कि फिज़िक्स का कोई एक्सपेरिमेंट या मैथ्स का कोई कैलकुलेशन, किसी फॉर्मुला को याद रखने के लिए या फिर कुछ अनकोंसियस भी हो सकता है, जैसे पार्क में जाकर किसी पत्ती को देख कर यह सोचना, "चलो बायो क्लास में पढ़ाए गए, पत्तियों के भागों को याद करते हैं।" चीज़ों को बेहतर बनाने के लिए कुछ अलग सोचें। आप जो भी पढ़ रहे हैं, उस संबंधित कोई कहानी बना लें। जैसे, ऐतिहासिक आँकड़ों से संबंधित कोई कहानी बनाने की कोशिश करें या S से शुरू होने वाले विषयों पर एक स्टोरी बनाएँ, O से शुरू होने वाली चीज़ों की एक स्टोरी बनाएँ और ऐसी हर एक क्रिया जिस में V नहीं आता उस की भी स्टोरी बनाएँ। कुछ ऐतिहासिक चीज़ों, शब्दों और अन्य कीवर्ड्स को जोड़कर कुछ नया बनाने की कोशिश करें। पढ़ाई का सेशन शुरू करते ही, सबसे कठिन विषय या कॉन्सेप्ट के साथ शुरुआत करें। इन को अच्छे से पढ़ने के लिए ज़्यादा समय की ज़रूरत होती है और शुरुआत में आप ज़्यादा ऊर्जावान और सचेत रहते हैं। आसान विषयों को बाद के लिए बचा कर रखें। सब से ज़रूरी तथ्यों को पहले पढ़ लें। किसी भी विषय को शुरू से लेकर आख़िर तक सिर्फ़ पढ़ना ही नहीं है। बल्कि पढ़ते समय आने वाले हर एक नए तथ्य को समझने और याद रखने की कोशिश करें। नई चीज़ों को याद कर पाना तब और भी आसान हो जाता है, जब आप इन्हें पहले से मौजूद चीज़ों के साथ जोड़ कर पढने की कोशिश करते हैं। जो चीज़ें टेस्ट में नहीं आने वालीं हैं, उन को पढ़ने में ज़्यादा समय बरबाद ना करें। अपना सारा ध्यान बस ज़रूरी बातों को याद करने पर ही लगाएँ। चैप्टर में दिए गए ज़रूरी शब्दों को या बोल्ड किए हुए शब्दों को पढ़ें। अपनी टेक्स्टबुक में इन सारे ज़रूरी शब्दों की जानकारी को तलाश कर इन्हें पढ़ें और इन्हें अच्छी तरह से समझ लें। आप को इसे याद रखने की ज़रूरत नहीं है, लेकिन जब कभी भी, कहीं कोई ज़रूरी बात दी गई होती है, तो इस के साथ ही इस से संबंधित एक और परिभाषिक शब्द भी दिया होता है। इसे पढ़ें, और इन का उपयोग बार-बार करें, कुछ समय के बाद यह आप को खुद-ब-खुद याद रह जाएगी। 3 से 4 लोगों का एक ग्रुप बनाएँ और हर किसी से अपने-अपने फ्लैश कार्ड्स भी लाने का कहें। इन्हें एक-दूसरे को देकर, सवाल-जवाब करें। यदि किसी को कोई चीज़ समझ ना आ रही, हो तो इस अवसर का लाभ उठा कर उन्हें समझाने की कोशिश करें। उस से भी जरूरी कि आप अपनी पढाई को किसी खेल के साथ में जोड़ लें।   एक-एक कॉन्सेप्ट, अलग-अलग लोगों में बाँट दें और उन से इस कॉन्सेप्ट को अच्छी तरह तैयार कर के पूरे ग्रुप को समझाने का कहें। एक-एक छात्र को अलग-अलग लैक्चर बाँटें और उन से इस की कुछ विशेष बातों को समझाने का कहें। इस के बाद ग्रुप में मौजूद सारे लोगों के सामने उस से संबंधित एक प्रेजेंटेशन देने को कहें।  साप्ताहिक स्टडी ग्रुप बना लें। हर हफ्ते एक नए टॉपिक को पूरा करें। आख़िरी में पढ़ने के बजाय पूरे साल पढ़ते रहें। इस बात का ध्यान रखें, कि ग्रुप में मौजूद ये लोग पढ़ने में रूचि रखने वाले लोग हैं। :हफ्ते भर की समय सारणी बनाएँ, इस में पढ़ाई पर बिताए जाने वाले हर दिन के समय को निर्धारित करें। इस से आप की श्रेणी में सुधार आएगा। यह समय आप की क्लास (हाइ स्कूल या कॉलेज) और आप के शिक्षा के क्षेत्र पर निर्भर होगा। इस समय सारणी के अनुसार हर समय काम करें और जब कभी परीक्षा के समय आप को ज़्यादा पढ़ाई करने की ज़रूरत हो, तो इस समय सारणी में मौजूद समय से ज़्यादा समय तक पढ़ाई करने से भी ना घबराएँ। कोशिश करें कि यह स्टडी प्लान वास्तविक हो और इस का अनुसरण कर पाना संभव हो। खाने, नहाने से लेकर स्कूल से वापस आने तक, लैब से लेकर अपनी हर एक क्लास तक, हर एक चीज़ को इस समय सारणी में उल्लेखित करना ना भूलें।  आप को स्कूल, काम और अतिरिक्त गतिविधियों के बीच में संतुलन बिठाना होगा। यदि आप सच में पढ़ाई से संघर्ष कर रहे हैं, तो आप को तब तक अपनी अतिरिक्त गतिविधियों को कम कर देना होगा, जब तक कि आप की ग्रेड में कोई सुधार नहीं आ जाता। आप को अपने समय को प्राथमिकता देने की ज़रूरत होगी। ध्यान रखें: आप की पढ़ाई सब से ज़्यादा ज़रूरी चीज़ है।  यदि आप कॉलेज में हैं, तो आप को अपनी क्लास के हिसाब से समय निर्धारित करने की ज़रूरत होगी। उदाहरण के लिए, यदि आप की 3 घंटे की फिज़िक्स क्लास है, जो बहुत ही कठिन भी है, तो आप को एक हफ्ते में कम से कम 9 घंटे (3 घंटे X 3 घंटे, ज़्यादा कठिनाई के लिए) की पढ़ाई करने की ज़रूरत है। यदि आप की 3 घंटे की केमिस्ट्री क्लास है, जो इतनी भी ज़्यादा कठिन नहीं है, तो आप को हफ्ते में 6 घंटे (3 घंटे X 2 घंटे, कम कठिनाई के लिए) की ज़रूरत है। पढ़ाई की एक सही गति की तलाश करें और इसे अपने अनुसार एडजस्ट करें। कुछ कॉन्सेप्ट्स या क्लास आसानी से आप को समझ आ सकते हैं, तो आप इसे आसानी से पढ़ सकते हैं। लेकिन कुछ चीज़ों को पढ़ने में इस से दोगुना वक़्त भी लग सकता है। अपने हिसाब से ही समय निर्धारित करें और उसी गति से पढ़ाई करें, जितनी आप के लिए सहज हो।  यदि आप कम गति से पढ़ाई करते हैं, तो शायद आप को और भी ज़्यादा समय की ज़रूरत पड़ेगी। सोने के लिए भरपूर समय निर्धारित करें। हर रात को अच्छी नींद लें और देखिएगा, इस का कितना प्रभाव आप की पढ़ाई पर पड़ता है। यह तब और भी ज़रूरी हो जाता है, जब आप किसी टेस्ट में बैठने जा रहे हैं और विशेष तौर पर एग्जाम के एकदम पहले यह और भी ज़रूरी हो जाता है। अध्ययनों के अनुसार, अच्छी नींद आप की स्मरण शक्ति और ध्यान केंद्रित कर सकने की क्षमता को बढ़ाकर, टेस्ट में अच्छे परिणाम देती है। सारी रात जाग कर पढ़ाई करना, एक अच्छा विचार है, लेकिन सारी रात रट्टा मारने की कोशिश ना करें। यदि आप पूरे हफ्ते अच्छे से पढ़ाई करते हैं, तो फिर आप को रात भर रट्टा मार कर पढ़ाई करने की कोई ज़रूरत नहीं। रात भर ली गई अच्छी नींद आप के प्रदर्शन को और भी बेहतर बनाएगा। यदि आप के सारे प्रयासों के बाबजूद भी नींद नहीं ले पा रहे हैं, तो पढ़ाई करने से पहले एक छोटी सी झपकी लेने की कोशिश करें। 15-30 मिनिट की झपकी ही लें। उठने के बाद दोबारा पढाई शुरू करने से पहले कोई एक शारीरिक गतिविधि (आप जो भी कर सकें) करें। यदि आप के मन में बहुत कुछ चल रहा है, तो थोड़ा समय ले कर, आप क्या सोच रहे हैं और पढ़ाई शुरू करने से पहले आप क्या महसूस कर रहे हैं, उन सभी विचारों को लिख लें। इस तरह से आप का दिमाग़ पूरी तरह से साफ हो जाएगा और आप का सारा ध्यान सिर्फ़ पढ़ाई पर केंद्रित कर सकने में मदद भी करेगा। इलेक्ट्रॉनिक डिवाइस आप को पढ़ाई करने से विचलित कर सकती हैं। ये सब सोशल मीडिया से जुड़े रहते हैं, आप के फ़ोन पर मेसेज भी आते हैं और आप का लैपटॉप इंटरनेट से जुड़ा हुआ रहता है, ये सब आप को बहुत बुरी तरह से विचलित कर सकते हैं। अपने फ़ोन को साइलेंट मोड पर कर के अपने बैग में रखें, ताकि कोई भी फ़ोन कॉल या मेसेज आप को डिस्टर्ब ना कर पाए। यदि हो सके तो अपना लैपटॉप बिल्कुल ना खोलें।  यदि आप यूट्यूब, फ़ेसबुक या अन्य किसी सोशल नेटवर्किंग साइट से आसानी से विचलित हो जाते हैं, तो इन सारी साइट्स को अपने कंप्यूटर पर ब्लॉक करने के लिए एक एप्लीकेशन डाउनलोड करें। जब आप अपना काम कर चुके हों, तो इस के बाद सारी साइट्स को अनब्लॉक कर दें।
एक उचित जगह की तलाश करें: पीछे से आने वाले शोर (बैकग्राउंड म्यूज़िक) का ध्यान रखें: बैकग्राउंड साउंड सुनें: टीवी बंद कर दें: उचित तरीके से नाश्ता करें: SQ3R तकनीक का उपयोग करें: THIEVES स्ट्रेटजी का उपयोग करें: हर एक ज़रूरी जानकारी को हाइलाइट करें: पढने कि चीज़ों कि रूपरेखा तैयार करें: फ्लैश कार्ड्स बनाएँ: असोसियेशन्स (associations) बनाएँ: किसी एक बड़ी चीज़ को छोटे-छोटे भागों में बाँट लें: स्टडी शीट बनाएँ: ब्रेक लें: अपना ध्यान दोबारा केंद्रित करने के लिए किसी कीवर्ड का उपयोग करें: क्लास में नोट्स बनाएँ: घर जा कर दोबारा अपने नोट्स लिखें: चीज़ों को दिलचस्प बनाएँ: कठिन विषयों को पहले पढ़ें: ज़रूरी शब्दकोष को अच्छे से पढ़ लें: एक स्टडी ग्रुप बनाएँ: टाइम मैनेज करें खुद को गति दें: भरपूर नींद लें: जिन चीज़ों का आप की पढ़ाई से कोई लेना-देना ना हो, उन्हें अपने दिमाग़ से पूरी तरह बाहर कर दें: अपने आसपास से सारी इलेक्ट्रॉनिक चीज़ें हटा दें:
https://www.wikihow.com/Study https://www.wikihow.com/Study https://www.wikihow.com/Study https://www.wikihow.com/Study
Setting Up Your Study Space Using Effective Study Techniques Studying More Efficiently Preparing to Study